Lingua di ghjallu

A **Lingua di ghjallu** (o **lingua di ghjaddu**) (*Serapias neglecta*) hè un fiore chì face parte di a famiglia di l'Orchidaceae.

## Descrizzione
Hè una pianta erbacea bulbosa incù un fustu altu 15-30&nbsp;cm. U so apparatu radicale hè custituitu da dui rizotuberi ovoidali. E foglie, lungarine, di culore verde-turchine, si trasformanu à pocu à pocu versu l'arice di u fustu in brattee virdicce incù sfumature rossu-viulacee. I fiori, da 3 à 8, sò riuniti in un'infiuriscenza breve è cumpatta. I sepali, ovatu-lungarini, è i petali, incù una basa larga è un arice filiforme, formanu un elmu di culore grisgiu-argintinu, incù nervature rosse. U labellu hè bipartitu in un ipochilu di culore rossu-brunu, rinchjusu solu in parte da l'elmu tepalicu, incù duie callusità basale lucichente, nittamente divergente, è un epichilu largu (20-30&nbsp;mm x 12-23&nbsp;mm), à forma di core, di culore varievule da ocru à rossu salmone, incù una densa lanughjina biancastra.

## Ripartizione
A lingua di ghjallu cresce in i prati, da 0 a 600 metri d'altitudine.

L'areale di 'ssa spezia d'orchidea hè circuscrittu à a Cruazia, a Grecia, Corsica, a Francia sudorientale (Pruvenza), è à a fascia tirrenica di Liguria è Tuscana. A lingua di ghjallu hè rara in Piemonte è in Emilia-Romagna.

### In Corsica
A lingua di ghjallu hè assai cumuna in Corsica.

## Tassunumia
A spezia face parte di u *gruppu* Serapias vomeracea (sizzione *Bilamellaria*).
U numeru cromusomicu di *Serapias neglecta* hè 2n=36.

### Sinonimi
Parechji sinonimi di *Serapias neglecta* sò:
* *Isias triloba* De Not.
* *Serapias cordigera* ssp. *neglecta* (De Not.) K.Richt.
* *Serapiastrum neglectum* (De Not.) A.A.Eaton

### Ibridi
*Serapias neglecta* pò dà vita à ibridi incù altre spezie di *[[Serapias]]* trà e quale:
* *Serapias × albertii* E.G.Camus (1892) (ibridu di *S.neglecta* × *[[Serapias vomeracea|S. vomeracea]]*)
* *Serapias × godferyi* A. Camus (1926) (*[[Serapias cordigera|S. cordigera]]* × *S.neglecta*)
* *Serapias × meridionalis* E.G. Camus (1892) (*[[Serapias lingua|S. lingua]]* × *S.neglecta*)

Sò stati inoltri discritti ibridi intergenerichi incù u generu *[[Anacamptis]]* :
**× Serapicamptis bevilacquae* (Penz.) J.M.H.Shaw, 2005 (*[[Anacamptis morio|A. morio]]* × *S. neglecta*)
**× Serapicamptis mutata* (E.G.Camus) J.M.H.Shaw, 2005 (*[[Anacamptis palustris|A. palustris]]* × *S. neglecta*)
**× Serapicamptis pisanensis* (Godfery) J.M.H.Shaw, 2005 (*[[Anacamptis laxiflora|A. laxiflora]]* × *S. neglecta*)
**× Serapicamptis triloba* (Viv.) J.M.H.Shaw, 2005 (*[[Anacamptis papilionacea|A. papilionacea]]* × *S. neglecta*)

## Biolugia

'Ss'orchidea hè una pianta vivace chì fiurisce di veranu. Si riproduce per u più da a dispersione di i so granelli, chì sò lebbii è ponu esse traspurtati da u ventu annantu à icorte distanze. *Serapias neglecta* hè ancu capace à riproduce si in multiplicazione vegetativa, furmendu cusì culonie d'individui culligati trà di elli da rizomi suttarranii. 

## Prutezzione
A lingua di ghjallu hè cunsiderata cum'è una spezia vulnerabile per causa di a distruzzione di u so ambiente naturale. L'attività umane, tale l'urbanisazione, l'agricultura intensiva è u sviluppu turisticu, anu caghjunatu una calata significativa di e so pupulazione. E misure di cunsirvazione sò necessarie per prisirvà 'ssa spezia, in particulare a prutezzione di i so ambienti è a sensibilisazione di u publicu à a so impurtanza eculogica.

Com'è tutte l'urchidee, a lingua di diavulu hè prutetta da:
* a cunvinzione internaziunale di Washington (CITES) chì interdisce u cummerciu di e spezie di fauna è di flora minacciate di sparizione à u livellu internaziunale.

## In Corsica
A lingua di ghjallu hè assai cumuna in Corsica.

## Referenze
* [ Conrad, Marcella,  I corsi è e piante salvatiche, avà è innanzi, [1981], Adecec]
* Gamisans, Jacques (1996), A flora endemica di Corsica - La flore endémique de Corse, Edisud (in francese)

## Note